Slobodan Novaković
<s>Slobodan Novaković (Beograd, 14. april 1939 — Beograd, 3. maj 2007) bio je srpski dramaturg.</s><s>Završio je Akademiju za pozorište, film, radio i televiziju u klasi Josipa Kulundžića.</s><s>Svestran, energičan, duhovit, harizmatičan, intelektualno beskrajno radoznao, prve važne profesionalne korake načinio je još 1967. godine u TV Beograd u kojoj je istrajao pune tri decenije.</s><s>Bio je i reditelj, scenarista, dramaturg i voditelj, urednik i direktor.</s>

<s>Profesionalni rad 
Novinarstvom se bavi od 1958, u "Mladosti".</s><s>Jugoslovensko dramsko pozorište mu je 1965. izvelo komediju "Alisa u zemlji progresivnih čuda", koja je privukla pažnju i u inostranstvu.</s>

<s>Bio je dramaturg popularnih humorističkih serija: "Muzikanti", "Građani sela Luga", "Kamiondžije", "Diplomci", "Ljubav na seoski način", "Mladići i devojke", kasnije i serije "Sivi dom".</s><s>Počeo je potom i da režira, uglavnom po sopstvenim scenarijima.</s><s>Debitovao je 1971. godine režijom dokumentarnog TV filma "Derbi u Velikom selu", a godinu dana kasnije režirao je i svoj prvi igrani TV film "Vreme konja".</s><s>Oba filma osvojila su nagrade na međunarodnim festivalima – za "Derbi u Velikom selu" Novaković je 1971. godine bio nagrađen za režiju na Prvom festivalu sportskog filma Bled, a za "Vreme konja" 1972. osvojio je Gran pri televizijskog festivala u Minhenu.</s><s>Usledila je zatim i režija popularne igrane TV serije "Filip na konju" (1974), nagrada "Zlatna harfa" na festivalu u Dablinu za muzički TV film "Rodoslov" i još mnogo priznanja i odličja.</s>

<s>Bibliografija 
U vreme pojave "srpskog novog filma" Novaković počinje da piše i dragocene knjige: 
 Vreme otvaranja, 
 Film kao metafora, 
 Ludosti, 
 Kraljevi i podanici", 
 Kako braća Marks čitaju braću Grim, 
 Alisa u Vavilonu, 
 Među javom i parodijom.</s><s>Objavio je i pet video-kaseta "Slike i zvuci Slobodana Novakovića", izbor iz svojih TV režija, u izdanju PGP-a (1997).</s>

<s>Novakovićevo ime i stvaralaštvo vezuje se i za beogradski Fest i Festival autorskog filma, za dugogodišnju saradnju sa "Ježom" u kojem je objavljivao satire, za suđenje na fudbalskim utakmicama, a on je posebnu ljubav gajio i prema Fudbalskom klubu "Partizan", u čijoj je upravi bio niz godina.</s>

<s>Reference</s>

<s>Spoljašnje veze 
 
 Politika/kultura</s>

<s>Biografije, Beograd
Srpski televizijski režiseri
Jugoslavenski televizijski režiseri
Srpski dramaturzi
Fudbalski suci
Authority control</s>

